**2021-2022 ուսումնական տարում Տավուշի մարզի 2-րդ դասարանում սովորողների ուսումնառության արդյունքների ոչ միավորային գնահատման՝ բնութագրերի ձևանմուշների վերաբերյալ**

**Նախաբան**

Հանրակրթության պետական նոր չափորոշչով սահմանվել է, որ 1–4-րդ դասարաններում և 5-րդ դասարանի 1-ին կիսամյակում իրականացվելու է ոչ միավորային գնահատում, իսկ սովորողների ուսումնառության արդյունքների գնահատման նոր կարգի համաձայն՝ յուրաքանչյուր սովորողի համար որպես կիսամյակի ամփոփում կազմվելու է ուսումնական առաջադիմության բնութագիր բոլոր առարկաներից:

Տավուշի մարզի փորձարկող 2-րդ դասարանի ուսպլանով նախատեսված բոլոր առարկաների վերջնարդյունքների հիման վրա կազմվել են բնութագրերի հնգաստիճան սանդղակներ` որպես օգնություն ուսուցչին:

Յուրաքանչյուր աղյուսակի առաջին սյունակում տրված են տվյալ առարկայի ուսումնական ծրագրով սահմանված թեմաները (ԵՇԱ, Շախմատ, Մաթեմատիկա և այլն) կամ առարկայական չափորոշչով նախատեսված հիմնական հասկացություններն ու ենթահասկացությունները (օր.՝ Մայրենի), իսկ աղյուսակի առաջին տողում ներկայացված են Ա, Բ, Գ, Դ, Ե սյունակները՝ ցույց տալով առարկայական չափորոշչով սահմանված վերջնարդյունքների կատարման աստիճանը 1-ին կիսամյակի համար՝ նվազման կարգով:

Ամեն առարկայի ուսուցիչ կարող է կազմել յուրաքանչյուր սովորողի բնութագիրը՝ հաշվի առնելով հետևյալ սկզբունքները.

- Պետք է շարժվել վերևից ներքև և հորիզոնական՝ գնալով ձախից աջ (Ա-Ե):

- Կարելի է ընտրել որևէ սյունակի նկարագրությունն ամբողջությամբ կամ համադրել հատվածներ տարբեր սյունակներից քանի որ նույն վերջնարդյունքի կատարման մակարդակների բաժանումը պայմանական է:

- Պետք է խուսափել մակարդակների բաժանել երեխաներին, քանի որ քիչ հավանական է, որ որևէ սովորող բոլոր վերջնարդյունքների մասով կապահովի նույն մակարդակը:

- Չի կարելի սյունակները համեմատել կամ նույնացնել միավորների (5-միավորային համակարգի կամ 10-միավորային համակարգի աստիճանների հետ):

- Բոլոր բնութագրերը կազմվել են դրական շեշտադրմամբ. պետք է բացառել «Չի կարողանում», «Չգիտի», «Դժվարանում է» արտահայտությունները:

- Ուսուցիչը կարող է ըստ անհրաժեշտության խմբագրել կամ լրամշակել ձևակերպումները՝ առավել հարմարեցնելով դրանք տվյալ սովորողի ցուցաբերած արդյունքին:

- Բնութագիրը պետք է կցել սովորողի անձնական գործին:

 Ցուցումներ բնութագրերի կազմման վերաբերյալ

Ներկայացված աղյուսակների Ա սյունակում ներկայացված են առարկայի առաջին կիսամյակին ուսուցնավող թեմաների վերջնարդյունքները՝ ձևակերպված բնութագրի ձևով: Սյունակը ներկայացնում է վերջնարդյունքների ապահովման առավելագույն աստիճանը: Հաջորդ սյունակները ներկայացնում են յուրաքանչյուր վերջնարդյունքի ապահովման տարբեր աստիճանները նվազման կարգով: Վերջին՝ Ե սյունակում ներկայացված է վերջնարդյունքի ապահովման նվազագույն աստիճանը:

Ուսուցիչը կարող է յուրաքանչյուր սյունակի բնութագրերին ծանոթանալով՝ ընտրել յուրաքանչյուր երեխայի համար այն ձևակերպումները, որոնք առավելապես համապատասխանում են նրա ուսումնառության արդյունքներին կիսամյակի ավարտին: Այս աշխատանքը կատարելիս ուսուցիչը պետք է հիմնվի ողջ կիսամյակի ընթացքում կիրառած ձևավորող գնահատման արդյունքների (ստուգաթերթերի, համառոտ գրառումների, ռուբրիկների, դիտարկումների, հայտորոշիչ առաջադրանքների և այլ գործիքների պարբերական կիրառման վերլուծությունների վրա):

Բնութագրերը կարող են կազմվել տարբեր սյունակների բնութագրումներից ընտրված նկարագրություններից՝ ամբողջացնելով սովորողի ամփոփ բնութագիրը տվյալ առարկայից: Նույն տողից միայն մեկ բնութագրիչ կարող է ներառվել կոնկրետ սովորողի բնութագրի մեջ, քանի որ յուրաքանչյուր տողում նկարագրված են նույն վերջնարդյունքի ապահովման տարբեր աստիճանները: Չի բացառվում, որ սյունակներից մեկի բնութագրումները լիովին համընկնեն կոնկրետ սովորողի առաջադիմության արդյունքներին, սակայն առավել հաճախ դա կլինի տարբեր սյունակներից առանձնացված բնութագրիչներից կազմված խճանկար:

**«Կերպարվեստ» առարկայի կիսամյակային ամփոփոիչ բնութագրի ձևանմուշ**

*Կազմեց Մարիամ Պետրոսյանը*

| **ԳՈՐԾՈՒՆԵՈՒԹՅԱՆ ՁԵՎԵՐ** | **Ա** | **Բ** | **Գ** | **Դ** | **Ե** |
| --- | --- | --- | --- | --- | --- |
| ***Նյութեր և միջոցներ*** | Մաքուր և կոկիկ է պահում նկարելու նյութերը և տարածքը առանց հիշեցումների:  | Սովորաբար դասի ավարտին, առանց հիշեցման պատշաճ կերպով մաքրում է աշխատանքային տարածքը, բայց աշխատանքի ընթացքում կարող է խառնաշփոթ լինել:  | Պատշաճ կերպով մաքրում և խնամում է նյութերը, եթե հիշեցնեն: Ժամանակ առ ժամանակ կարող է նկատվել ամփույթ և խառնաշփոթ աշխատանքային տարածք:  | Աշակերտը մաքրում և խնամում է նյութերը օգնությամբ։Ժամանակ առ ժամանակ կարող է նկատվել խառնաշփոթ: |  |
| ***Պատկերներ, կոլաժներ, ծավալային աշխատանքներ*** | Աշխատանքներում զգալի ուշադրություն է դարձնում կառուցվածքին։ Նյութերը կոկիկ կտրտված են։ Բոլոր տարրերը խնամքով և ապահով կերպով ամրացված են հիմքին: Չկան անփույթ բծերի կամ սոսնձի հետքեր:  | Աշխատանքներում զգալի ուշադրություն է դարձնում կառուցվածքին։ Նյութերը կոկիկ կտրտված են։ Բոլոր տարրերը խնամքով և ապահով կերպով ամրացված են հիմքին: Առկա են հազիվ նկատելի մի քանի անփույթ բծերի կամ սոսնձի հետքեր։  | Աշխատանքներում որոշակի ուշադրություն է դարձնում կառուցվածքին։ Նյութերը կոկիկ կտրտված են։ Բոլոր տարրերը խնամքով և ապահով կերպով ամրացված են հիմքին: Առկա են նկատելի մի քանի անփույթ բծերի կամ սոսնձի հետքեր։  | Աշխատանքը հասցնում է ավարտին։ Տպավորություն է, որ բծերի կամ սոսնձի հետքերն ակնհայտ են։ | Մասերը «ամրացված են»:  |
| ***Կատարել աշխատանքներ՝ օգտագործելով կերպարվեստի տարրերը՝ գիծ, ձև, համաչափություն, ռիթմ*** | Աշխատանքներում արտահայտում է սեփական փորձը և գիտելիքները։ Նկարագրում և բացատրում է աշխատանքի ընթացքը:Մեծ հմտությամբ կիրառում է կերպարվեստի տարրեն ու դիզայնի սկզբունքները (գիծ, ձև, համաչափություն, ռիթմ)։ | Գծերի, ձևերի, երկրաչափական պատկերների միջոցով ստանում է ճանաչելի պատկերներ և հորինվածքներ։ Հմտորեն կիրառում է կերպարվեստի տարրերն ու դիզայնի սկզբունքները (գիծ, ձև, համաչափություն, ռիթմ): | Փորձում է կիրառել կերպարվեստի տարրերն ու դիզայնի սկզբունքները։ | Իր աշխատանքում կիրառել է կերպարվեստի որոշ տարրեր ու դիզայնի սկզբունքներ:  | Իր աշխատանքում կարողանում է կիրառել կերպարվեստի որոշ տարրեր:  |
| ***Ստեղծագործական գործունեություն։******Գույնի զգացողություն*** | Պատկերը գունավորում է ստեղծագործաբար, օգտագործում է թղթի ամբողջ մակերեսը։Գույնի ընտրությունը և կիրառումը ցույց է տալիս գունային հարաբերությունների խոր գիտելիքներ: Գույնի ընտրությամբ շեշտադրում է արտահայտվող գաղափարը: | Աշխատանքը կատարում է ճշգրիտ։Գույների ընտրությունը և կիրառումը ցույց է տալիս գունային հարաբերությունների իմացությունը: Գույները համապատասխանում են արտահայտվող գաղափարին։ | Պատկերը գունավորում է ճշտությամբ։Գույնի ընտրությունը և կիրառումը ցույց է տալիս գունային հարաբերությունների իմացությունը: | Պետք է աշխատի գունային հարաբերություններ ստեղծելու, այդ գիտելիքներն իր աշխատանքում օգտագործելու ուղղությամբ:  | Աշխատում է գծով,հիմնական միտքը փորձում է արտահայտել որոշակի գուներագների ընտրությամբ։ |
| ***Պատկերի կառուցում*** | Պատկերվող առարկաները ամբողջությամբ կառուցված է։Պատկերված է միջավայրը | Պատկերվող առարկաները մասամբ կառուցված է։Առկա է միջավայրը։ | Առարկաները կառուցում է նմանությամբ, առանց միջավայրի։ | Նշմարվում է պատկերվող օբյեկտի հետ նմանությունը։ |  |
| ***Աշխատանքի ավարտ*** | Միտքն արտահայտում է հետաքրքիր։ Թեման պատկերում է հեշտությամբ։Աշխատանքները արտահայտիչ են և մանրամասն: Նկարին հետաքրքրություն հաղորդելու համար օգտագործում է ձևեր, նախշեր, ստվեր և/կամ մակերեսներ: Աշխատում է ոգևորությամբ, ազատ ստեղծագործում է։ | Միտքն արտահայտում է։ Թեման պատկերում է հեշտությամբ,նկարչությունը արտահայտիչ է և որոշ չափով մանրամասն: Քիչ է օգտագործում նախշեր, ստվերներ կամ մակերեսներ: Ունի ձիրք, սակայն չի զարգացնում այն։ | Միտքն արտահայտում է որոշ չափով, թեման պատկերում է առանց դժվարանալու։Աշխատանքներում քիչ են մանրամասները: Այն հիմնականում ներկայացուցչական է՝ նախշի, ստվերի կամ մակերեսների շատ քիչ օգտագործմամբ: Կարող է բարելավվել իր աշխատանքը։  | Միտքն արտահայտում է որոշ չափով, պատկերում է թեմատիկ փոքր հատված:Աշխատանքները ներկայացված են ընդհանուր մոտեցումներով։ Կարող է բարելավվել իր աշխատանքը։  | Ուսուցչի օգնությամբ սկսում է աշխատանքը։  |
| ***Թղթապանակ*** | Աշխատանքներն ավարտուն տեսք ունեն՝ մաքուր, կոկիկ, առանց միջամտության։ Կարող է տեղադրվել աշխատանքային թղթապանակում: | Աշխատանքները մաքուր տեսք ունեն՝ հազիվ նկատելի ուղղորդումներով:Կարող է տեղադրվել աշխատանքային թղթապանակում: | Աշխատանքները հաճախակի վերանայվել են՝ նկատելի են ռետինի և միջամտության հետքերը: Կարող է տեղադրվել աշխատանքային թղթապանակում: | Թղթապանակում տեղադրելու համար անհրաժեշտ է լրամշակում: | Թղթապանակում տեղադրելու համար անհրաժեշտ է լուրջ լրամշակում: |
| ***Սեփական աշխատանքների մեկնաբանություն***  | Մանրամասն նկարագրում է գործընթացի ցանկացած պահ, թե ինչպես է պատկերացնում վերջնական արդյունքը և ինչպես է հասնելու նպատակին: Շատ կենտրոնացած և նպատակաուղղված է: | Որոշ չափով նկարագրում է, թե ինչպես է պատկերացնում վերջնական արդյունքը, կարող է ներկայացնել այն քայլերը, որոնք օգտագործում է նպատակին հասնելու համար: Պլանավորում է աշխատանքը: | Կարողանում է ներկայացնել իր պատկերացումը վերջնական արդյունքի վերաբերյալ, սակայն դժվարանում է նկարագրել, թե ինչպես է հասնելու այդ նպատակին: Ձգտում է աշխատանքն ավարտել ժամանակին: | Ընդհանուր առմամբ պատկերացում ունի աշխատանքի կազմակերպման փուլերից։ Փորձում է աշխատանքն ավարտել ժամանակին: | Պետք է աշխատի ժամանակը ճիշտ օգտագործելու ուղղությամբ։ |
| ***Ընկերների աշխատանքների մեկնաբանություն և վերլուծում*** | Մեկնաբանում և վերլուծում է՝ ինչն է հավանում, ինչը` ոչ, հիմնավորում է իր կարծիքը:Կատարում է աշխատանքներում նյութի և/կամ տարրերի ամբողջական և մանրամասն նկարագրություն: | Մեկնաբանում և վերլուծում է՝ ինչն է հավանում, ինչը` ոչ, ներկայացնում է իր կարծիքը:Կատարում է աշխատանքներում նյութի և/կամ տարրերի ընդահուր նկարագրություն: | Նկարագրում է աշխատանքներում նյութի և/կամ տարրերի մեծ մասը։ | Նկարագրում է աշխատանքներում նյութի և/կամ տարրերի որոշ մասը։ | Նկարագրություններն ընդհանուր են: |
| ***Հայտնել կարծիք արվեստի տեսակների մասին*** | Խմբավորում և մեկնաբանում է ստեղծագործություններն ըստ տեսակների։Կիրառում է համապատասխան բառեր և արտահայտություններ:  | Խմբավորում և մեկնաբանում է ստեղծագործություններն ըստ տեսակների։ Երբեմն կիրառում է համապատասխան բառեր և արտահայտություններ: | Խմբավորում է ստեղծագործություններն ըստ տեսակների։ Համապատասխան բառերը և արտահայտությունները հազվադեպ է կիրառում։ | Փոքր ուղղորդումից հետո, ճանաչում է ստեղծագործությունների տեսակները։  | Ընդհանուր առմամբ ճանաչում է ստեղծագործությունների տեսակները։ |
| ***Ներկայացնել գիտելիքներ արվեստի պատմությունից*** | Կատարում է ստեղծագործության ճիշտ վերլուծություն` հիմնական առանձնահատկությունների, ժանրի, ոճի մեկնաբանմամբ:Հիմնավորում է իր վերաբերմունքը կերպարվեստի ստեղծագործության վերաբերյալ: | Ազատ մեկնաբանում է կերպարվեստի ստեղծագործության սյուժետային բովանդակությունը։Արտահայտում և հիմնավորում է իր վերաբերմունքը կերպարվեստի ստեղծագործության վերաբերյալ: | Կատարում է ստեղծագործության ամբողջական ընդարձակ վերարտադրում։ | Կատարում է ստեղծագործության ընդհանրական վերարտադրում։ |  |
| ***Ներկայացնել, թե ինչով է արվեստի ստեղագործությունը նման կամ տարբեր իրականությունից*** | Նկարագրում է արվեստի ստեղծագործությունները:Մեկնաբանում է, թե մարդկանց կյանքի և գործունեության, որ կողմն է ներկայացված, և ինչպես։ | Նկարագրում է արվեստի ստեղծագործությունները:Մեկնաբանում է, թե ինչպես են դրանք արտահայտում մարդկանց կյանքն ու գործունեությունը։ | Ներկայացնում է արվեստի ստեղծագործությունները:Գտնում է իրեն ծանոթ առարկաները։  |  |  |
| ***Ներկայացնել մշակութային հաստատություններն՝ ըստ նշանակության*** | Ծանոթ է մշակութային հաստատություններին։Ներկայացնում է դրանց նշանակությունը։ | Ծանոթ է մշակութային հաստատություններին։Ներկայացնում է դրանց գործառույթները։ | Ծանոթ է մշակութային հաստատություններին։ |  |  |
| ***Աշխատանքները կապել սեփական փորձի հետ*** | Իր գեղարվեստական գործունեությանը մոտենում է ստեղծագործաբար։ Հաճախ է անդրադառնում սեփական փորձին։  | Իր գեղարվեստական գործունեությանը մոտենում է ստեղծագործաբար։ Երբեմն անդրադառնում է սեփական փորձին։  | Իր գեղարվեստական գործունեությանը մոտենում է հետաքրքրությամբ։ Երբեմն անդրադառնում է սեփական փորձին։  | Իր գեղարվեստական գործունեությանը մոտենում պատասխանատվությամբ։ Սեփական փորձին հազվադեպ է անդրադառնում։  |  |